**Referat fra Rotarymøte - 4**

**”Nødvendig miljørensing i Sør-Odal”**

Tilstede: President Hans Olaf, Sigvardt, Cato, Hans Eivind, Alf, Henning, Harald, Geir, Appie, Vidar H, Kari Hilde, Peder, Gunnar T, Arne, Hege

Tid: **Mandag 21.08.2017** kl 2000-2100

Sted: Tronbøl Grendehus

Fra Sør-Odal kommune møtte fagleder for kommunalteknikk Ingeborg Aasvangen og leder for teknisk enhet Morten Andreassen.

Før oppstart av møtet gikk strømmen på Tronbøl grendehus – det viste seg at ny strømmåler var skiftet av Eidsiva og ikke festet skikkelig – og derfor dårlig kontakt. I mørket var det ikke så enkelt å skrive referat – derfor bare noen stikkord fra meg.

Våre foredragsholdere redegjorde for hovedplanen for vann og avløp i Sør-Odal, vannforskriften fra EU, EU sitt vanndirektiv fra år 2000, saneringsplan av 2014 – utskifting av vannledninger.

Det er lagt hele 20 km med ny vannledning i kommunen. Nå satses det mye på Tronbøl boligfelt – og utbyggingen pågår for fullt i flere faser. Neste prosjekt blir på Korsmosiden ved Lehmannsvei og området omkring. Videre er det prosjektert med en fellesledning fra Rådhuset til Rådyrveien. Andre prosjekter er en ny spillvannsledning på Disenå – og utskifting av gammelt nett på Bruvegen.

Teknisk forvaltning i Sør-Odal kommune har 8,8 årsverk – hvor 10 ansatte arbeider ved kommunalteknikk og 10 ved uteavdelingen.

Sør-Odal kommune har etablert avløpssystem for 3.700 personer. Hele 4.200 personer er ikke tilkoblet offentlig renseanlegg. Det finnes imidlertid 200 minirenseanlegg og 1.800 mindre avløpsanlegg i kommunen.

Kommunen produserer hele 800 tonn med 30 % tørrstoff av slam fra renseanlegget. Etter pålagte 3 år med lagring går alt uavkortet som gjødsel til landbruket i Sør-Odal.

President Hans Olaf takket av foredragsholderne som sporty nok gjennomførte senansen uten å la seg affisere av mangel på elektrisk energi. Et lite tankekors var det jo for oss da – i disse tider med fokus på miljø så vi hvor avhengige vi er av at alt skal fungere i hverdagen.

Skarnes, 30.08.2017

Hans Eivind

Sekretær reserve